ซะอด์ อิบน์ อะบี วักกอศ นำทหารจากรัฐเคาะลีฟะฮ์รอชิดีนไปสู้รบในสงครามกอดีซียะฮ์ ภาพจากวรรณกรรมชอฮ์นอเม
**ซะอด์ อิบน์ อะบี วักกอศ** (อาหรับ: سعد بن أبي وقاص) เป็นหนึ่งในผู้ติดตามของศาสดามุฮัมมัด เขาเป็นคนที่สามหรือสี่ที่เข้ารับอิสลามตอนอายุ 17 ปี และเป็นที่รู้จักจากการเป็นแม่ทัพในสงครามกอดีซียะฮ์แล้วครอบครองเปอร์เซียใน ค.ศ. 636 และดำเนินทางการทูตที่ประเทศจีนในปี ค.ศ. 651

ประวัติ
-------

### ครอบครัว

เขาเกิดใน ค.ศ. 595 ที่มักกะฮ์ พ่อของเขาชื่อ อะบู วักกอศ มะลิก อิบน์ อุฮัยบ์ อิบน์ อับดุลมะนาฟ อิบน์ ซุฮเราะฮ์จากกลุ่มบนูซุฮเราะฮ์ของเผ่ากุเรช โดยที่พ่อของเขาเป็นลุงทางฝั่งพ่อของอะมีนะฮ์ บินต์ วะฮับ ผู้เป็นแม่ของมุฮัมมัด แม่ของซะอด์ชื่อ ฮัมนะฮ์ บินต์ ซุฟยาน อิบน์ อุมัยยะฮ์ อิบน์ อับดุลชาม อิบน์ อับดุลมะนาฟ

### ในสมัยศาสดามุฮัมมัด (ค.ศ. 610–632)

#### เข้ารับอิสลาม

เขาเป็นหนึ่งในกลุ่มคนแรกที่เข้ารับอิสลาม แต่นั่นทำให้แม่ของเขาโมโหมาก แล้วสาบานว่าจะไม่กินหรือดื่มเป็นเวลาหลายวันจนกว่าเธอจะตายหรือให้เขาออกจากศาสนาอิสลาม หลังจากนั้นซะอด์ได้กล่าวว่า 'โอ้อุมามะฮ์! ในใจของฉันรักเธอมาก แต่ความรักต่ออัลลอฮ์และศาสดานั้นแข็งแรงกว่า ขอสาบานต่ออัลลอฮ์ ถ้าเธอมีวิญญาณอยู่ 1,000 ร่าง โดยแต่ละร่างจะแยกออกจากกัน ฉันจะไม่ละทิ้งศาสนาเพื่ออะไรทั้งสิ้น *เมื่อเธอได้ยินเช่นนั้นเธอจึงเริ่มกินหรือดื่มต่อไป*

#### สงคราม

ธนูของซะอด์ อิบน์ อะบี วักกอศ ในพิพิธภัณฑ์รถไฟฮิญาซ
ใน ค.ศ. 614 กลุ่มของชาวมุสลิมกำลังเดินขึ้นเขาเพื่อละหมาดกับมุฮัมมัด ในขณะที่พวกบูชาเทวรูปหลายองค์เริ่มก่อกวนและสู้กับพวกเขา ซะอด์จึงต่อสู้กับพวกเขาจนมีการหลั่งเลือด จึงมีรายงานว่าเขาเป็นมุสลิมคนแรกที่หลั่งเลือดในนามของอิสลาม

ดูบทความหลักที่: สงครามบะดัร ดูบทความหลักที่: สงครามอุฮุด
เขาเข้าร่วมสงครามบะดัรพร้อมกับอุมัยร์ น้องชายของเขา ที่ตอนแรกถูกปฏิเสธไม่ให้เข้าสงครามซึ่งทำให้เขาดิ้นรนและร้องไห้ แล้วมุฮัมมัดยอมให้เขาเข้าร่วมสงครามจนกลายเป็นหนึ่งในสิบสี่ผู้พลีชีพในสงครามและซะอด์ต้องกลับมะดีนะฮ์คนเดียว และในสงครามอุฮุด เขาเป็นพลธนูที่อยู่บนภูเขาพร้อมกับซัยด์, ซะอีบ และคนอื่นที่ยังคงตั้งมั่น ถึงแม้ว่าชาวมุสลิมบางคนเริ่มลงจากภูเขาเพื่อเก็บทรัพย์สิน

### ในสมัยเคาะลีฟะฮ์อุมัร (ค.ศ. 634–644)

เขาเป็นหนึ่งในกลุ่มคนที่สร้างเมืองกุฟะฮ์ในประเทศอิรัก และเป็นแม่ทัพที่ต่อสู้กับทหารจักรวรรดิแซสซานิดในสงครามกอดีซียะฮ์และสงครามนะฮาวันด์ หลังจากนั้น เขามีอาชีพเป็นผู้ว่าราชการของเมืองกูฟะฮ์และเนจด์

### ในสมัยเคาะลีฟะฮ์อุสมาน (ค.ศ. 644–656)

มีรายงานจากชาวมุสลิมในจีนว่าซะอด์เดินทางมาที่ประเทศจีนใน ค.ศ. 650 ช่วงสมัยจักรพรรดิถังเกาจง และมีมัสยิดในลัลโมนีร์ฮัตของประเทศบังกลาเทศ ที่มีประวัติว่าซะอด์เป็นผู้ดำเนินการสร้างใน ค.ศ. 648 และมักเรียกว่ามัสยิดอะบูอักกอศ

### ในสมัยมุอาวิยะฮ์ ค.ศ. 661–674

เขามีชีวิตอยู่นานกว่าสิบคนที่ประเสริฐ โดยมีฐานะร่ำรวย แล้วเสียชีวิตตอนอายุ 80 ปี ประมาณปีค.ศ. 674

ดูเพิ่ม
-------

* มุมมองเศาะฮาบะฮ์ของนิกายซุนนี
* จักรพรรดิถังเกาจง

อ้างอิง
-------

1. 1 2 3 4  Sa'ad Ibn Abi Waqqas (radhi allahu anhu) เก็บถาวร 10 กันยายน 2005 ที่ เวย์แบ็กแมชชีน
2. ↑  Muhammad ibn Jarir al-Tabari (1995). *The History of al-Tabari*. Vol. 28. SUNY Press. p. 146.
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-10-18. สืบค้นเมื่อ 2019-03-11.
4. ↑  *Short Biography of the Prophet & His Ten Companions*. Darussalam. 2004. p. 80.
5. ↑  Nafziger & Walton 2003, p. 23
6. ↑  The Shi'a: The Real Followers of the Sunnah on al-Islam.org
7. ↑  Wang, Lianmao (2000). *Return to the City of Light: Quanzhou, an eastern city shining with the splendour of medieval culture*. Fujian People's Publishing House. Page 99.
8. ↑  Lipman, Jonathan Neaman (1997). *Familiar strangers: a history of Muslims in Northwest China*. University of Washington Press. p. 29. ISBN 962-209-468-6.
9. ↑  Mahmood, Kajal Iftikhar Rashid (2012-10-19). "সাড়ে তেরো শ বছর আগের মসজিদ" [1350 Year-old Mosque]. *Prothom Alo* (ภาษาเบงกอล). คลังข้อมูลเก่าเก็บจากแหล่งเดิมเมื่อ 2018-06-06. สืบค้นเมื่อ 2019-03-11.
10. ↑  "History and archaeology: Bangladesh's most undervalued assets?". *deutschenews24.de*. 21 ธันวาคม 2012. คลังข้อมูลเก่าเก็บจากแหล่งเดิมเมื่อ 15 มีนาคม 2014. สืบค้นเมื่อ 12 มิถุนายน 2014.

### สารานุกรม

* Nafziger, George F.; Walton, Mark W. (2003), *Islam at war*, Greenwood Publishing Group, p. 278, ISBN 0-275-98101-0, สืบค้นเมื่อ 25 July 2010

แหล่งข้อมูลอื่น
---------------

* Sahaba.net: Sa`d ibn Abî Waqâs[*ลิงก์เสีย*]
* 
*